स्ट्रेट हेयर संवारने में मेहनत और समय भी कम लगता है और ऐसे केशों को धोने के बाद उन के सूखने के लिए ज्यादा इंतजार भी नहीं करना पड़ता. उन में जैल लगाने की आवश्यकता भी नहीं होती. यही वजह है कि स्ट्रेट हेयर कामकाजी लड़कियों और महिलाओं में लोकप्रिय हैं. महिलाओं की खूबसूरती पर विशेष ध्यान देने के उद्देश्य से स्ट्रेट शैंपू और कंडीशनर भी बाजार में उतारे गए हैं, जो स्ट्रेट लौक टैक्नोलौजी से बने हैं. इन से धोने के बाद केश 24 घंटों तक सुलझे हुए और स्ट्रेट बने रहते हैं. सनसिल्क से जुड़ी अंतर्राष्ट्रीय ख्याति प्राप्त स्ट्रेट हेयर विशेषज्ञ और स्टाइलिस्ट यूको यामाशिता बताती हैं कि उम्र चाहे जो भी हो, सभी में सब से ज्यादा लोकप्रिय स्ट्रेट हेयर ही हैं. ये छोटे, मध्यम या लंबे सभी तरह के केशों को आकर्षक लुक देते हैं.